दक्षिण चीन सागर में राज्यक्षेत्रीय विवाद
दक्षिण चीन सागर के विवादों में सागरीय क्षेत्र के विवाद के साथ ही द्वीपों के विवाद भी हैं। ये विवाद अनेक देशों के बीच हैं जिनमें ब्रुनेई, चीन, ताइवान, इंडोनेशिया, मलेशिया, फिलीपीन्स, और वियतनाम मुख्य हैं। दक्षिण चीन सागर से होकर प्रति वर्ष अनुमानतः US$3.37 ट्रिलियन मूल्य का वैश्विक व्यापार होता है जो सम्पूर्ण विश्व के सामुद्रिक व्यापार का एक तिहाई है। चीन के ऊर्जा आयात का 80 प्रतिशत और कुल व्यापार का 39.5 प्रतिशत दक्षिण चीन सागर से ही होता है।